সব মিলিয়ে ২০১৩-১৪ অর্থবছরে যে প্রবৃদ্ধি তা ২০১২-১৩ অর্থবছরের চেয়েও কম হবে। ২০১২-১৩ অর্থবছরে ৬ শতাংশ ছিল। এবার ৬ শতাংশের নিচে নিশ্চয়ই হবে। বিশ্বব্যাংক এক সময় বলেছিল ৫.৮ শতাংশ থেকে ৫.৭ শতাংশ। এবং বলেছে রাজনৈতিক অস্থিরতা যদি এভাবে চলতে থাকে তাহলে এটা এর চেয়েও কমে যেতে পারে। কাজেই, অদূর ভবিষ্যতে অর্থনীতির যে চিত্র সেটা খুব একটা উৎসাহব্যঞ্জক নয়। তবে এখন কেউ কেউ বলতে পারেন এবং মোটামুটি যৌক্তিকভাবেই বলতে পারেন ৫.৭ শতাংশ বা ৫.৬ শতাংশ যদি প্রবৃদ্ধি হয় সেটা পৃথিবীর অনেক দেশের তুলনায় যথেষ্ট ভালো। এ ধরনের বক্তব্য এক দিক থেকে সঠিক। কিন্তু অন্য দিক থেকে যদি বিচার করি তাহলে প্রথমেই আমাদের যেটা দেখতে হবে ষষ্ঠ পঞ্চবার্ষিকী এক পরিকল্পনা করেছি আমরা। এবং সেখানে আমাদের কিছু টার্গেট আছে গ্রোথের। তিন বছর ধরেই আমরা সেই টার্গেটের চেয়ে নিচে আছি। ২০১১-১২, ২০১২-১৩, ২০১০-১১ থেকে শুরু করে। ২০১৩-১৪তে আরো নিচে নেমে যাবে। কাজেই সেই টার্গেট আমাদের অর্জিত হচ্ছে না।